顾清

顾清（），字士廉，號東江，直隸松江府華亭縣（今屬上海市松江區））人。明朝政治人物。

生平
弘治五年（1492年）舉應天鄉試第一。弘治六年（1493年）聯捷癸丑科二甲第一名進士（傳臚），改翰林院庶吉士，八年十月授编修。十六年三月以《大明会典》成，升侍读。正德二年（1507年）七月与左谕德傅珪主考应天府乡试。三年十月丁外艰，四年五月因忤劉瑾，以未谙事体，令量调外任，调任南京兵部车驾司员外郎，五年八月劉瑾被杀，復原职。六年五月升侍读学士，時仍居忧，八年五月服阕，乃拜命。九年四月与左中允贾咏为武举考试官。十一年五月升詹事府少詹事兼翰林院学士，十月与吏部尚书靳贵主考礼部会试，十二年三月教习庶吉士，六月升礼部右侍郎。

世宗继位，被劾致仕。嘉靖六年（1527年）四月起復为南京禮部右侍郎。屢次乞歸，七年十月以南京禮部尚書銜致仕，顾清在赴京進奉徽號賀表途中去世于河间府，年六十九。嘉靖十六年十月賜祭葬，諡文僖。《明史》（卷184）：“顧清，字士廉，松江華亭人。弘治五年舉鄉試第一。明年，成進士，改庶吉士，授編修。與同年生毛澄、羅欽順、汪俊相砥以名節。進侍讀。正德初，劉瑾竊柄，清邑子張文冕為謀主，附者立尊顯。清絕不與通，瑾銜之。四年摘《會典》小誤，挫諸翰林，清降編修。又以諸翰林未諳政事，調外任及兩京部屬，清得南京兵部員外郎。會父憂，不赴。瑾誅，還侍讀，擢侍讀學士掌院事。尋遷少詹事，充經筵日講官，進禮部右侍郎。時澄已為尚書，清協恭守職，前後請建儲宮，罷巡幸，疏凡十數上。世宗嗣位，為御史李獻所劾，罷歸。清學端行謹，恬於進取。家居，薦者相繼，悉報寢。嘉靖六年，詔舉老成堪用內閣者，廷推及清，乃以為南京禮部右侍郎。上言：「錦衣職侍衛，祖宗朝非機密不遣。正德間，營差四出，海內騷然，陛下所親見。近乃遣千戶勘揚州高瀹爭私財事，囚其女婦，憯毒備加。請自今悉付所司，停旗校無遣。」從之。屢疏引疾，詔進尚書致仕。時方進表入都，道卒。謚文僖。”漢籍電子文獻資料庫-明人傳記資料索引 ,954：顧清(1460-1528)，字士廉，號東江，松江華亭人。弘治六年進士，授編修，正德初劉瑾秉政，清獨不與通，出為南兵部員外郎。瑾誅，累擢禮部右侍郎，與尚書毛澄，請建儲宮，罷巡幸，疏凡數十上。嘉靖初以南禮部尚書致仕，卒年六十九，諡文僖。有《松江府志》、《傍秋亭雜記》、《東江家藏集》。

著作
正德七年（1512年）顧清應當時任松江知府陳威之聘，纂有正德《松江府志》三十二卷，共有三十二目，又附目十七，《鄭堂讀書記補逸》稱“其書取諸舊志，參訂考證，正訛補闕”“詳博而不傷於冗濫，敘述亦具史體，堪與王守溪《姑蘇志》並稱焉”。還有《傍秋亭雜記》、《東江家藏集》等。

家族
曾祖顾文理。祖父顾顯。父顾琼。母陸氏。具庆下。弟顾慎、顾勤、顾山、顾崧、顾巖。

参考文献

孫承恩，《南京禮部尚書謚文僖顧公清墓誌銘》，國朝獻徵錄 ,36卷 ,654-656

相關條目
明朝解元列表

Category:弘治五年壬子科應天鄉試舉人
Category:明朝應天鄉試解元
Category:明朝傳臚
Category:明朝庶吉士
Category:明朝翰林院編修
Category:明朝翰林院侍讀
Category:南京禮部侍郎
Category:上海人
Q清
Category:諡文僖